**DĖL ROKIŠKIO JUOZO TUMO-VAIŽGANTO GIMNAZIJOS IR ROKIŠKIO PAGRINDINĖS MOKYKLOS NUOSTATŲ PATVIRTINIMO**

2020 m. gruodžio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais (aktuali redakcija), patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164, Rokiškio rajono savivaldybės taryba

n u s p r e n d ž i a:

1. Patvirtinti šių švietimo įstaigų nuostatus:

1.1. Rokiškio Juozo Tumo-Vaižganto gimnazijos (pridedama);

1.2. Rokiškio pagrindinės mokyklos (pridedama).

2. Įgalioti 1 punkte išvardytų švietimo įstaigų direktorius pasirašyti patvirtintus nuostatus ir teisės aktų nustatyta tvarka juos įregistruoti Juridinių asmenų registre.

3. Pripažinti netekusiais galios nuo 1 punkte išvardytų švietimo įstaigų nuostatų įregistravimo Juridinių asmenų registre datos:

3.1. Rokiškio Juozo Tumo-Vaižganto gimnazijos nuostatus, patvirtintus Rokiškio rajono savivaldybės tarybos 2020 m. spalio 30 d. sprendimo Nr. TS-267 „Dėl Rokiškio rajono savivaldybės švietimo įstaigų nuostatų patvirtinimo“ 1.3 papunkčiu;

3.2. Rokiškio pagrindinės mokyklos nuostatus, patvirtintus Rokiškio rajono savivaldybės tarybos 2018 m. kovo 23 d. sprendimo Nr. TS-78 „Dėl Rokiškio rajono savivaldybės švietimo įstaigų nuostatų patvirtinimo“ 1.4 papunkčiu.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO JUOZO TUMO-VAIŽGANTO GIMNAZIJOS IR ROKIŠKIO PAGRINDINĖS MOKYKLOS NUOSTATŲ PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – patvirtinti Rokiškio Juozo Tumo-Vaižganto gimnazijos ir Rokiškio pagrindinės mokyklos nuostatus, pateiktus savivaldybės tarybos sprendimo projekte.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164.

**Sprendimo projekto esmė.**

Parengti naujos redakcijos nuostatai, nes:

* Rokiškio Juozo Tumo-Vaižganto gimnazijos nuostatuose (dėl bendrabučio perdavimo):

1. pakeistas 16 punktas – vietoje žodžių „Gimnazija turi tris struktūrinius padalinius“ įrašyti žodžiai „Gimnazija turi du struktūrinius padalinius“;

2. išbrauktas 16.3 papunktis – „Rokiškio Juozo Tumo-Vaižganto gimnazijos bendrabutis, sutrumpintas pavadinimas – Bendrabutis, buveinė – J. Basanavičiaus g. 8, LT-42133 Rokiškis.“.

- Rokiškio pagrindinės mokyklos nuostatuose:

1. pakeistas 13 punktas – „13.Mokymosi formos – grupinio mokymosi ir pavienio mokymosi; mokymo proceso organizavimo būdai – kasdienis, savarankiškas, nuotolinis.“ (dėl nuotolinio mokymo proceso organizavimo būdo įrašymo);

2. pakeistas 16 punktas – „16. Bendrabučio buveinė – J. Basanavičiaus g. 8, LT-42133 Rokiškis. Bendrabutis priklauso Rokiškio socialinės paramos centrui ir naudojamas pagal raštišką šalių susitarimą.“ (dėl bendrabučio priklausomybės pasikeitimo);

3. pakeistas 30 punktas – „30. Mokyklai vadovauja direktorius, kuris viešo konkurso būdu į pareigas penkeriems metams skiriamas ir iš jų atleidžiamas teisės aktų nustatyta tvarka. Mokyklos direktoriumi gali būti tik nepriekaištingos reputacijos asmuo.“ (dėl Lietuvos Respublikos vietos savivaldos įstatymo pakeitimo).

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

**neigiamos** – nenumatyta.

**Finansavimo šaltiniai ir lėšų poreikis**.

Bus reikalingos lėšos nuostatų įregistravimui Juridinių asmenų registre.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė